Tiszagyulaháza Község Önkormányzata

Képviselő-testületének

14/2015. (IX. 29.) Önkormányzati Rendelete

az Önkormányzat Szervezeti és Működési Szabályzatáról szóló

16/2014. (X. 22.) Önkormányzati Rendelet módosításáról

Tiszagyulaháza Község Önkormányzatának Képviselő-testülete a Magyarország helyi önkormányzatairól szóló 2011. évi CLXXXIX. 53.§ (1) bekezdésében kapott felhatalmazás alapján, az Magyarország Alaptörvénye 32. cikk (1) bekezdés d) pontjában meghatározott feladatkörében eljárva, a következőket rendeli el:

1.§

(1) Az Önkormányzat Szervezeti és Működési Szabályzatáról szóló 16/2014. (X. 22.) Önkormányzati Rendelet (a továbbiakban: Rendelet) 20.§ (1) bekezdésében az „ Az elnök (ülésvezető) feladatai és jogosítványai:” szövegrész helyébe az „Az ülésvezető feladatai és jogosítványai:” szövegrész lép.

(2) A Rendelet 20.§ (2) bekezdésében az „Az elnök (ülésvezető) feladata a tanácskozások rendjének fenntartása:” szövegrész helyébe a „Az ülésvezető feladata a tanácskozások rendjének fenntartása:” szövegrész lép.

2.§

A Rendelet 25.§ (2) bekezdésében a „Ha a javaslat nem kapta meg a jelenlévő képviselők – elfogadáshoz szükséges –támogatását, akkor a testület nem fogadta el a javaslatot, és az nem emelkedhet határozattá.” szövegrész helyébe a „Amennyiben a javaslat nem kapja meg az elfogadásához szükséges szavazatszámot, akkor a képviselő-testület elutasító határozatot hozott.” szövegrész lép.

3.§

A Rendelet 27.§-a helyébe a következő rendelkezés lép:

„27.§

1. A titkos szavazások lebonyolítását az Ügyrendi Bizottság végzi el. Amennyiben az Ügyrendi Bizottság nem határozatképes, a Képviselő-testület a titkos szavazás lebonyolítására ideiglenes bizottságot hoz létre.
2. A titkos szavazás erre alkalmas, elkülönített helyiségben, urna igénybevételével történik. A tárgyi feltételek biztosításáról a bizottság elnöke gondoskodik.
3. Amennyiben a titkos szavazásra feltett határozati javaslat több változatot is tartalmaz, mindegyik változatot külön-külön kell szavazásra bocsátani.
4. A titkos szavazásról jegyzőkönyvet kell készíteni, melynek tartalmaznia kell a szavazás helyét, idejét, tárgyát, a szavazás eredményét és a szavazást lebonyolító bizottság tagjainak aláírását.
5. A szavazás eredményéről a bizottság elnöke ad jelentést a képviselő-testületnek.
6. A titkos szavazásról szóló bizottsági jegyzőkönyv a képviselő-testületi jegyzőkönyv mellékletét képezi. „

4.§

(1) A Rendelet 38.§ (2) bekezdésében az „1/3-ának” szövegrész helyébe az „1/4-ének” szövegrész lép.

(2) A Rendelet 38.§ (3) bekezdése helyébe a következő rendelkezés lép:

„(3) A bizottság ülésének összehívására, működésére, nyilvánosságára, határozatképességére és határozathozatalára, döntésének végrehajtására, a bizottság tagjainak kizárására, a bizottság üléséről készített jegyzőkönyv tartalmára a képviselő-testületre vonatkozó szabályokat kell megfelelően alkalmazni azzal az eltéréssel, hogy a kizárásról a bizottság dönt, továbbá a jegyzőkönyvet a bizottság elnöke és egy tagja írja alá. „

5.§

A Rendelet 34.§ (1) bekezdése helyébe a következő rendelkezés lép:

„(1) A jegyzőkönyvnek – az Mötv-ben meghatározottakon túl – tartalmaznia kell:

1. az ülésről távolmaradt képviselők nevét,
2. a képviselő-testületi ülésen végig, vagy az egyes napirendi pontok tárgyalásánál tanácskozási joggal megjelenteket, továbbá utalni arra, hogy a lakosság köréből hányan vettek részt a képviselő-testületi ülésen,
3. A napirend tárgyalásának megkezdésekor napirendi pontonként a napirend sorszámát, az előterjesztés címét, az előadó nevét, amennyiben azt az Ügyrendi Bizottság véleményezte, a véleményezés tényét,
4. az elhangzott bejelentések, valamint az önkormányzati képviselők kérdéseit és az ezekkel kapcsolatos válaszokat, valamint határozatokat.

6.§

A Rendelet 41.§ (4) bekezdés c) pontja helyébe a következő rendelkezés lép:

„c) települési támogatások elbírálása,”.

7.§

(1) Ez a rendelet 2015. október 1-jén lép hatályba és az azt követő napon hatályát veszti.

(2) Hatályát veszti a Rendelet 43.§-a.

Tiszagyulaháza, 2015. szeptember 28.

Mikó Zoltán Dr. Kiss Imre

polgármester jegyző

A rendelet kihirdetése megtörtént.

Tiszagyulaháza, 2015. szeptember 29.

 Dr. Kiss Imre

 jegyző